钦定古今图书集成/明伦汇编/氏族典/第225卷 > 《廖用贤尚友录》 > 杨王孙
## 钦定古今图书集成/明伦汇编/氏族典/第225卷 > 《廖用贤尚友录》 > 杨王孙

按《汉书杨王孙传》：“王孙，孝武时人也。学黄老之术，家
业千金，厚自奉养，生亡所不致。及病且终，先令其子
曰：‘吾欲裸葬，以反吾真’。其子欲默而不从，重废父命，
欲从之，心又不忍，迺往见王孙友人祁侯。祁侯与王
孙书，王孙报曰：‘今费财厚葬，留归鬲至，死者不知，生
者不得，是谓重惑。於戏！吾不为也’。祁侯曰：‘善’。遂羸葬。”